hotchpotch/miracl-hf-unified huggingface dataset:
রিডলি জ্যাকবস
রিডলি ডেটামোর জ্যাকবস (; জন্ম: ২৬ নভেম্বর, ১৯৬৭) এন্টিগুয়ার সুইটস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেট তারকা। ১৯৯০-এর দশক থেকে ২০০০-এর দশক পর্যন্ত ওয়েস্ট ইন্ডিজ ক্রিকেট দলের নিয়মিত সদস্য ছিলেন ও দলের অধিনায়কত্ব করেন। দলে তিনি মূলতঃ উইকেট-রক্ষক ছিলেন। পাশাপাশি বামহাতি ব্যাটসম্যান হিসেবে সুনাম কুড়িয়েছেন রিডলি জ্যাকবস। ঘরোয়া ক্রিকেটে লিওয়ার্ড আইল্যান্ডসের প্রতিনিধিত্ব করেন তিনি।
ছয় বছরের খেলোয়াড়ী জীবনে তিনি সর্বমোট ৬৫ টেস্টে অংশ নেন। এ সময়ে স্ট্যাম্পের পিছনে অবস্থান নিয়ে দুই শতাধিক ক্যাচ নেন। এরফলে বিখ্যাত উইকেট-রক্ষক জেফ ডুজনের পর দ্বিতীয় ওয়েস্ট ইন্ডিয়ান হিসেবে তিনি এ কীর্তি গড়েন। ২০১৫ সাল পর্যন্ত টেস্ট ডিসমিসালে তাঁর অবস্থান দ্বাদশ।
নিজস্ব ৩১তম জন্মদিনে ২৬ নভেম্বর, ১৯৯৮ তারিখে দক্ষিণ আফ্রিকার বিপক্ষে তাঁর টেস্ট অভিষেক ঘটে। ২০০০ সালে মেলবোর্নে স্বাগতিক অস্ট্রেলিয়ার বিপক্ষে টেস্টে এক ইনিংসে সর্বাধিক ক্যাচ নিয়ে বিশ্বরেকর্ড গড়েন যা অদ্যাবধি অক্ষত রয়েছে। তিনি ঐ টেস্টে ৭ ক্যাচ নেন। তাঁর এ অর্জনের সাথে যৌথভাবে ওয়াসিম বারি, বব টেলর ও ইয়ান স্মিথ জড়িয়ে রয়েছেন। এছাড়াও, ব্রায়ান লারা’র অপরাজিত ৪০০* রান সংগ্রহের সাথে জ্যাকবসও স্মরণীয় জুটি গড়েন। ঐ খেলায় তিনি সেঞ্চুরি করেছিলেন। ২৯ জুলাই, ২০০৪ তারিখে ইংল্যান্ডের বিপক্ষে সর্বশেষ টেস্টে অংশ নেন।
২৬ মার্চ, ২০০৪ তারিখে নিউজিল্যান্ডের বিপক্ষে একদিনের আন্তর্জাতিকে অভিষিক্ত হন। সমগ্র খেলোয়াড়ী জীবনে ১৪৭টি ওডিআইয়ে অংশ নিয়েছেন। ২০০৪ ও ২০০৫ সালে যথাক্রমে কোর্টনি ব্রাউন ও কার্লটন বাউয়ের উইকেট-রক্ষণে শক্ত ভূমিকার ফলে তাঁকে এ স্থান থেকে দূরে সরে আসতে হয়।
ওয়ান নাইট অনলি
ওয়ান নাইট ওনলি (ইংরেজিতে: One Night Only) একটি ব্রিটিশ রক ব্যান্ড। ২০০৩ সালে যুক্তরাজ্যের নর্থ ইয়র্কশায়ারে ব্যান্ডটির উৎপত্তি।
২০০৩ সালে ওয়ান নাইট ওনলি ব্যান্ডটি গঠিত হয়। সেসময় ব্যান্ডটির সদস্য ছিলেন মার্ক হেয়টন, ড্যানিয়েল পার্কিন, স্যাম গানার ফোর্ড এবং কাই স্মিথ। তখন অবশ্য ব্যান্ডটিতে কোন কণ্ঠশিল্পী ছিল না। পরবর্তীতে গায়ক জর্জ ক্রেইগ ব্যান্ডটিতে যুক্ত হয়। তিনি ছিলেন ফোর্ডের ভাইয়ের বন্ধু। প্রথমে ক্রেইগ ব্যান্ডটির অনুশীলনে গিটারশিল্পী হিসেবে উপস্থিত হলেও তাকে প্রস্তাব করা হয় কন্ঠশিল্পী হবার জন্য। ব্যান্ডটি প্রথমদিকে ব্লিঙ্ক-১৮২, নিউ ফাউন্ড গ্লোরি এবং দ্য বিটল্‌স-এর গান পরিবেশনের মাধ্যমে তারা তাদের যাত্রা শুরু করে। এর কিছুকাল পরে তারা নিজেদের তৈরি করা গান পরিবেশন করতে থাকে।
এক অনুষ্ঠানে তাদেরকে গান পরিবেশনের অনুরোধ করার সময় ব্যান্ডের নাম জিজ্ঞেস করা হয়। তবে তখনো তাদের কোন নাম ছিল না। তারা তাই তৎক্ষণাৎ নাম হিসেবে ‘ওয়ান নাইট অনলি’ ব্যভার করে। কারণ অনুষ্ঠানটা রাতের বেলা হচ্ছিল এবং সাময়িকভাবে কেবল সে রাতের জন্যেই তারা নামটি নির্ধারণ করে। কিন্তু পরবর্তীতেও এই নামটিই স্থায়ী হয়ে যায়। ২০০৭ সালে ওয়ান নাইট অনলি মিলবার্ন ও দ্য পিজিওন ডিটেক্টিভ ব্যান্ড দুইটির সাথে সঙ্গীত পরিবেশন করে। ২০০৮ সালে তারা একটি ভ্রমণে বের হয় তাদের গানগুলোকে জনপ্রিয় করবার জন্যে। বিভিন্ন শহরে তারা এসময় সঙ্গীত পরিবেশন করে এবং কনসার্টে অংশ নেয়।
হিসাম কাব্বানী
শেখ মোহাম্মদ হিসাম কাব্বানী (জন্ম: ১৩ সফর ১৩৬৩ হিঃ / ২৮ জানুয়ারি ১৯৪৫ খৃঃ) হলেন একজন প্রসিদ্ধ লেবানিজ্ বংশদ্ভূত আমেরীকান মুসলিম সূফি। কাব্বানী মৌলবাদী সন্ত্রাস প্রতিরোধের মাধ্যমে বিশ্বে একটি স্থিতিশীল শান্তিপূর্ণ পরিবেশ তৈরী করতে আফগানিস্থান হতে ইংল্যান্ড পর্যন্ত বিশ্বের নানান মুসলিম নেতৃবৃন্দের সাথে পরামর্শ ও সহায়তা প্রদানে ভূমীকা রেখেছেন। মৌলবাদের বিরুদ্ধে তার সোচ্চার কন্ঠস্বর কিছু আমেরিকান মুসলমানদের মধ্যে বিতর্কের সৃষ্টি করে। রয়েল ইসলামী স্ট্র্যাটেজিক স্টাডিজ সেন্টার হতে বিশ্বের সবচেয়ে প্রভাবশালী ৫০০ জন মুসলিমের ২০১২ সালে প্রকাশিত তালিকায় তার নামটি স্থান পায়।
কাব্বানী লেবাননের রাজধানী বৈরুত জন্ম গ্রহণ করেন। তার মুর্শিদ মোহাম্মদ নিজাম আদিলের নির্দেশে তিনি ১৯৯০ সালে আমেরীকায় বসতি স্থাপন করেন এবং সেখানে ইসলামিক সুপ্রীম কাউন্সিল অব আমেরীকা (আই এস সি এ) নামক একটি বেসরকারী অলাভজনক সংস্থার পাশাপাশি এক ডজনেরও বেশি তাসাউফ চর্চার কেন্দ্র বা সূফি খানকাহ প্রতিষ্ঠা করেন। তিনি দ্যা ইলিজাহ ইন্টারফেইথ ইনষ্টিটিউট বোর্ড অব রিলিজিয়াস লিডার নামক একটি আন্তর্জাতিক সংগঠনেরও সদস্য।
হিসাম কাব্বানী এবং ড. হুমাইরা জিয়াদ (ইসলামিক ষ্ট্যাডিজ, ট্রিনিটি কলেজ, সিটি) যৌথ ভাবে ২০১১ সালে কোরআনের তফসির, হাদিসের বিষদ ব্যাখ্য ও ভাষাতাত্ত্বিক গবেষণার মাধ্যমে কোরআন পারিবারিক সন্ত্রাস ক্ষমা করেনা শীর্ষক এক ফতোয় জারী করেন। কাব্বানী জিহাদ বিষয়ক একটি একটি ফতোয়া প্রকাশ করেন যা আরবীতে অনুবাদ করে আমেরিকান আর্মিরা ইরাকে বিতরণ করেন
কাব্বানীর প্রকাশিত রচনা সমূহের মধ্যে রয়েছে:
জর্জ ক্রেইগ
জর্জ ক্রেইগ (ইংরেজিতে: George Craig; জন্ম ১৯৯০) একজন ইংরেজ কন্ঠশিল্পী। তিনি ইংরেজ ব্যান্ড ওয়ান নাইট অনলি-এর প্রধান কন্ঠশিল্পী। এছাড়া বারবেরি ব্র্যান্ডের মডেল হিসেবেও কাজ করেন।
২০০৩ সালে জর্জ ক্রেইগ ওয়ান নাইট অনলি ব্যান্ডে যোগদান করেন। ব্যান্ডটির শীর্ষ জনপ্রিয় "গান জাস্ট ফর টুনাইট" ২০০৮ সালে প্রকাশ করে; এর কিছুকাল পরেই তাদের প্রথম অ্যালবাম "স্টারটেড আ ফায়ার" প্রকাশিত হয়। অ্যালবামটির আরেকটি গান যুক্তরাজ্যে বেশ জনপ্রিয় হয়। অ্যালবামটির "ইউ অ্যান্ড মি" গানটি ২০০৮ এর জুলাইয়ে পুনরায় প্রকাশিত হয়, তবে সেটি যুক্তরাজ্যের শীর্ষ ৪০ জনপ্রিয় গানের তালিকায় স্থান পেতে ব্যর্থ হয়।
ব্যান্ডটা এরপরে কিছুকাল বিরতিতে চলে যায়। এসময় জর্জ ক্রেইগের ভাই জেমস ক্রেইগ ব্যান্ডের ড্রামার স্যাম ফোর্ড চলে গেলে তার পরিবর্তে দায়িত্ব গ্রহণ করে। ২০১০ সালের মে মাসে ওয়ান নাইট অনলি তাদের দ্বিতীয় অ্যালবামের প্রথম গানটি প্রকাশ করে। গানটিতে এমা ওয়াটসন অভিনয় করেছিল। বারবেরির একটি প্রচারণায় ওয়াটসনের সাথে জর্জ ক্রেইগের পরিচয় হয়। মিউজিক ভিডিওটি নিউ ইয়র্কে ধারণ করা হয়। ব্যান্ডটির দ্বিতীয় অ্যালবাম ২০১০ সালের গ্রীষ্মে প্রকাশিত হয়।
২০১১ সালে কোকা-কোলার প্রচারণায় ওয়ান নাইট অনলি একটি নতুন গান প্রকাশ করে। গানটি বিশ্বব্যাপী কোকা-কোলার বিজ্ঞাপনে ব্যবহৃত হয়। বারবেরির ২০১২ সালের একটি প্রচারণায় ব্যান্ডটি "লং টাইম কামিং" নামের একটি গান প্রকাশ করে।
ক্রেইগ প্রথমবারের মত ২০০৮ সালে বারবেরির হয়ে মডেলিং করে। সেটি বারবেরির বসন্ত/গ্রীষ্মকালীন প্রচারণা ছিল। ২০১০ সালে এমা ওয়াটসনের সাথে বারবেরির একটি প্রচারণায় ক্রেইগ মডেল হিসেবে কাজ করেন। এরই ধারাবাহিকতায় ২০১২ সালেও তাকে ব্র্যান্ডটির প্রচারণায় দেখা যায়। তবে বর্তমানে তিনি আরবান আউটফিটারস নামের একটি ব্র্যান্ডের পক্ষে মডেল হিসেবে কাজ করছেন।
জর্জ ক্রেইগ যুক্তরাজ্যের সাসেক্সে জন্মগ্রহণ করেন। তার একজন বড় ভাই রয়েছে, নাম জেমস ক্রেইগ। শৈশবেই তাদের বাবা-মা বিবাহ-বিচ্ছেদ ঘটান। আবার জর্জ ক্রেইগ যখন ১২ বছর বয়সী, তখন তারা পুনরায় বিয়ে করেন। ক্রেইগ রাইডেল স্কুল এবং অ্যাম্পেলফোর্থ কলেজে পড়ালেখা করেছেন। ২০১১ সালে ক্রেইগ লন্ডনে চলে আসেন। লন্ডনে তিনি ওয়ান নাইট অনলি ব্যান্ডে তার সহশিল্পী মার্ক এবং ড্যানের সাথে থাকেন।
ক্রেইগ পিক্সি গেলডফের সাথে কিছুকালের জন্য প্রণয়ে জড়িয়ে পরেন। ২০১০ সালে গ্রেইগকে এমা ওয়াটসনের সাথে প্রেম করতে দেখা গেছে। এরপর ২০১১ সালের জানুয়ারি থেকে তিনি ইংরেজ সঙ্গীতশিল্পী ডায়ানা ভাইকারস-এর সাথে প্রেমের বন্ধনে আবদ্ধ।
আইজেনস্টাট
আইজেনস্টাট () (, , ) অস্ট্রিয়ার বুর্গেনল্যান্ড রাজ্যের রাজধানী। ২০১২ সালের গণনা অণুযায়ী এই শহরের জনসংখ্যা ১৩,১৬৫। বিখ্যাত সঙ্গীত নির্মাতা জোসেফ হেয়ডন এই শহরের বাসিন্দা ছিলেন।
সাজুন্তি
সাজুন্তি (বৈজ্ঞানিক নাম: "Talicada Nyseus") এক প্রজাতির ছোট আকারের চমকপ্রদ প্রজাপতি, যা কালো ছিটযুক্ত বা কমলা ও কালো পাড় যুক্ত সাদা বর্ণের। এরা ‘লাইসিনিডি’ পরিবারের সদস্য।
প্রসারিত অবস্থায় সাজুন্তির ডানার মাপ ৩০-৩৫মিলি মিটার দৈর্ঘের হয়।
ভারতে প্রাপ্ত সাজুন্তি এর উপপ্রজাতি হল- 
সাধারণত বনাঞ্চলে দেখা মেলে।এছাড়া এদের সাধারনত ভারতীয় উপমহাদেশ এবং দক্ষিণ ও পূর্ব এশিয়াতে দেখা যায়।
এই প্রজাপতির ওপর-পিঠ কালো বর্ণের হয় কিন্তু পিছনের ডানার ভূমিকোন সংলগ্ন অংশ লালচে কমলা। সামনের দিকের ডানা সাদা বর্ণের হয়। ডানার প্রান্তে কালো পটি থাকে যা প্রায় ডানার অর্ধেক ঢেকে রাখে। তার ওপর সাদা সাদা অনিয়তাকার ফুটকি থাকে। পিছনের ডানা সাদা হয়। তার ভেতরের অংশের সামনের দিকে এক-তৃতীয়াংশ কালো এবং বাকী অংশ লালচে কমলা বর্ণের হয়।ডানার অবশিষ্ট অংশ সাদার ওপর কালো ছোপ দেখা যায়। এরা ওড়ে খুব ধীর গতিতে এবং একটানা বেশীদূর বা বেশিক্ষন উড়তে পারে না। এরা খুব ফুল পছন্দ করে।
এই শূককীট পাথরকুচি () ও তাদের সমগোত্রীয় কিছু গাছ এবং হিমসাগর (Kalanchoe laciniata) গাছের পাতার রসালো অংশ আহার করে।
রবার্ট ব্রাউনিং
রবার্ট ব্রাউনিং (ইংরেজি Robert Browning, ৭ মে ১৮১২ – ১২ ডিসেম্বর ১৮৮৯), একজন ইংরেজ কবি ও নাট্যকার। তিনি ভিক্টরিয়ান যুগের একজন প্রসিদ্ধ কাব্য-নাট্যকার ছিলেন। তার কবিতা বিদ্রূপ, চরিত্রায়ন, হাস্যরস, সামাজিক ভাষ্য, ঐতিহাসিক ঘটনার বর্ণনা ইত্যাদি কারনে জনপ্রিয় ছিল। তার বেশিরভাগ কাব্যে গল্পকার হিসাবে একজন বাদক বা চিত্রকরকে দেখা যায়। মূলত রূপক হিসাবে এই চরিত্রগুলো তিনি তার লেখায় ব্যবহার করেছেন।
রবার্ট ব্রাউনিং এর মা ছিলেন একন পিয়ানো বাদক। তার পিতা ছিলেন একজন ব্যাংক কর্মচারি। তিনি একাধারে একজন শিল্পী, পণ্ডিত ও প্রত্নতাত্ত্বিক হিসাবেও পরিচিত ছিলেন। তার প্রাচীন ও দুষ্প্রাপ্র চিত্র ও বই এর এক বিশাল সংগ্রহ ছিল। তিনি ল্যাটিন, ফ্রেঞ্চ, গ্রীক, হিব্রু ও ইতালীয় ভাষায় লেখা প্রায় ছয় হাজারেরও বেশি বই এর এক বিশাল সংগ্রহ গড়ে তুলেছিলেন। ব্রাউনিং এর শিক্ষার একটি বড় অংশই এসেছিল তার পিতার কাছ থেকে। স্কুলের বাধাধরা নিয়ম কানুন তিনি পছন্দ করতেন না। তবে ছোটবেলা থেকেই তিনি খুব মনযোগী ছাত্র ছিলেন। ধারনা করা হয় যে, মাত্র পাঁচ বছর বয়সেই তিন লিখতে ও পড়তে পারতেন।
ব্রাউনিং এর সাহিত্যজীবনের শুরুটা খুব সফল হলেও তিনি সেই সফলতা খুব বেশীদিন ধরে রাখতে পারেননি। তার লেখা প্রথম দীর্ঘ কবিতা পলিন (Pauline) দান্তে গ্রাবিয়েল রসেটির দৃষ্টি আকর্ষণ করতে সক্ষম হয়েছিল। এর পরের কবিতা প্যারাসেলসাস (Paracelsus) ওয়ারর্ডসওয়ার্থ ও ডিকেন্স কর্তৃক প্রশংসিত হয়। কিন্তু ১৮৪০ সালে তার লিখিত দুর্বোধ্য কাব্য সরডেলো (Sordello) কোন জনপ্রিয়তা পায়নি। ১৮৪৬ সালে ব্রাউনিং আর একজন ইংরেজ কবি এলিজাবেথ ব্যারেটকে বিয়ে করেন। সেই সময়ে এলিজাবেথ তার চেয়ে বেশী জনপ্রিয় ছিলেন। বিয়ের পর তারা ইটালি চলে যান। সেখানে ১৯৪৯ সালে রবার্ট পেন ব্রাউন নামে তাদের একটি পুত্র সন্তানের জন্ম হয়। ১৮৬১ সালে এলিজাবেথা মারা যান। এরপর রবার্ট ব্রাউনিং তার ছেলেকে নিয়ে লন্ডনে ফিরে আসেন।
তার উল্লেখযোগ্য লেখাগুলো হল,
রবার্ট ব্রাউনিং লিখিত গদ্যসাহিত্যের মধ্যে অন্যতম,রচিত বিখ্যাত নাটক,
১২ ডিসেম্বর ১৮৮৯ সালে ইটালির ভেনিসে তার পুত্রের বাড়ীতে রবার্ট ব্রাউনিং মারা যান। ওয়েস্ট মিনিস্টার এ্যবের পোয়েটস কর্ণারে তার সমাধী আছে। সেখানে তিনি সায়িত আছেন আর এক বিখ্যাত ইংরেজ কবি লর্ড টেনিশনের পাশে।
গেভিন লারসেন
গেভিন রল্ফ লারসেন (; জন্ম: ২৭ সেপ্টেম্বর, ১৯৬২) ওয়েলিংটনে জন্মগ্রহণকারী সাবেক প্রথিতযশা নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বোলার হিসেবে ভূমিকা রাখেন। ডানহাতে মিডিয়াম বোলিংয়ের পাশাপাশি ডানহাতে কার্যকরী ব্যাটিংয়েও পারদর্শীতা দেখান। মিতব্যয়ী বোলিংয়ের অপূর্ব শিল্পকলা প্রদর্শনে দক্ষ ছিলেন গেভিন লারসেন। দলীয় সঙ্গীদের কাছে ‘দ্য পোস্টম্যান’ ডাকনামে পরিচিতি পান। ঘরোয়া প্রথম-শ্রেণীর ক্রিকেটে ওয়েলিংটনের প্রতিনিধিত্ব করেন।
দশ বছরের অধিক সময় আন্তর্জাতিক ক্রিকেটে সক্রিয় ছিলেন তিনি। এ সময়ে ১২১টি একদিনের আন্তর্জাতিকে অংশ নেন। ব্যতিক্রমধর্মী ওভারপিছু ৩.৭৬ রান দিয়েছেন। একদিনের আন্তর্জাতিকের নিয়মিত সদস্যরূপে ১৯৯৯ সালের ক্রিকেট বিশ্বকাপে দলকে সেমি-ফাইনালে উত্তীর্ণ করতে সহায়তা করেন। এছাড়াও তিনি আটটি টেস্টে অংশগ্রহণ করে ২৪ উইকেট দখল করেন।
নিজ শহর ওয়েলিংটনে অনুষ্ঠিত খেলায় ভারতীয় ব্যাটসম্যান শচীন তেন্ডুলকরকে আউট করে শততম ওডিআই উইকেট পান। ১৯৯৪ সালে শারজায় অনুষ্ঠিত ৬-জাতির অস্ট্রালেশিয়ান কাপে অংশ নেন। এছাড়াও তিনি দলের অধিনায়কের দায়িত্বে ছিলেন। ঐ প্রতিযোগিতায় তাঁর দল সেমি-ফাইনালে পৌঁছেছিল।
তাঁর খেলোয়াড়ী জীবনের অধিকাংশ সময় নিউজিল্যান্ডের দলীয় ম্যানেজার হিসেবে দায়িত্ব পালন করেন জন গ্রাহাম। তিনি তাঁর ‘পোস্টম্যান’ ডাকনামের বিষয়ে বলেছেন যে, তিনি পেশাদারী মনোভাব, প্রতিযোগিতামূলক মনোভাব বজায় রেখে সর্বদাই দিয়ে গেছেন।
বর্তমানে তিনি ক্রিকেট ওয়েলিংটনের প্রধান নির্বাহী কর্মকর্তার দায়িত্ব পালন করছেন। ৮ জুলাই, ২০১৫ তারিখে নিউজিল্যান্ড ক্রিকেট দলের নির্বাচকমণ্ডলীর সদস্য হিসেবে মনোনীত হয়েছেন তিনি।
লাতিন আমেরিকার সঙ্গীত
লাতিন আমেরিকার সঙ্গীত বলতে লাতিন আমেরিকা, অর্থাৎ আমেরিকার রোমান্স-ভাষাভাষী দেশ ও অঞ্চলসমূহ এবং মার্কিন যুক্তরাষ্ট্রের ক্যারিবিয় দক্ষিণ অঞ্চল থেকে উদ্ভূত সঙ্গীতকে বোঝায়। লাতিন আমেরিকান সঙ্গীত এছাড়াও ক্রীতদাসদের থেকে আগত আফ্রিকান সঙ্গীতের অন্তর্ভুক্ত, যারা ইউরোপের ঔপনিবেশিকদের কাছ থেকে আমেরিকায় স্থানান্তরিত হয়েছিল সেইসাথে আমেরিকার আদিবাসীদের থেকে প্রাপ্ত সঙ্গীত।
সৈয়দ জয়নুল আবেদীন
সৈয়দ জয়নুল আবেদীন হলেন খাজা মঈনুদ্দিন চিস্তি (খাজা গরীব নেওয়াজ) কর্তৃক প্রতিষ্ঠিত আজমীর শরীফ দরগাহের দিওয়ান (তরীকার প্রধান)।
তিনি খাজা মঈনুদ্দিন চিস্তির ২২ তম প্রত্যক্ষ বংশধর। ইন্ডিয়ান এ্যাপেক্স কোটের ঘাষণা মোতাবেক আজমির শরীফ দরগাহে যত নজরানা বা উপটৌকন জমা পড়ে তিনি তার ৫০শাতাংশের হক্বদার।তিনি সাধারণত সমগ্র ভারত এবং বিশ্বের বিভিন্ন দেশে অবস্থিত মাজার সমূহ  এবং বিবিধ স্থানে জনসাধারণের উদ্দেশ্যে ধর্মীয় ও রাজনৈতিক বিষয়ে প্রকাশ্যে বক্তব্য দিয়ে থাকেন। ভারতের রাজনৈতিক দল শীবসেনার প্রধান উদ্দাভ ত্যাক্কেরায় বলেন, তিনি স্বীয় অবদানের জন্য অবশ্যই ভারত রত্ন পদকে ভূষীত হওয়ার যোগ্য।,
পুকুইয়ো
পুকুইয়ো হল সেচের জন্য মাটির নীচ দিয়ে একধরণের জলপরিবহন ব্যবস্থা। দক্ষিণ আমেরিকার পেরুর প্রশান্ত মহাসাগর সংলগ্ন রিও গ্রন্দে নদী উপত্যকা অঞ্চলে বিকশিত প্রাচীন নাজকা সংস্কৃতিতে (সময়কাল ১০০ খ্রিস্টপূর্বাব্দ থেকে ৮০০ খ্রিস্টাব্দ) কৃষিকাজের জন্য প্রয়োজনীয় জলপরিবহনের লক্ষ্যে এই ধরণের ব্যবস্থা গড়ে উঠেছিল। অঞ্চলটি ছিল ভৌগোলিক দিক থেকে অত্যন্ত শুষ্ক একটি অঞ্চল। তাই কৃষিকাজের জন্য সেচের জলের ব্যবস্থা করা ছিল অত্যন্ত প্রয়োজনীয়। সেই প্রয়োজন থেকেই সেখানকার আমেরিন্ডীয় মানুষ জলপরিবহনের এইধরণের ব্যবস্থা গড়ে তোলে। এগুলি এতই ভালোভাবে তৈরি করা হয়েছিল যে দেখা গেছে প্রত্নতাত্ত্বিক অনুসন্ধানে প্রাপ্ত মোট ৩৬টি পুকুইয়োর মধ্যে বেশিরভাগই এখনও কার্যকরী।
সমগ্র পুকুইয়ো ব্যবস্থাটি যথেষ্ট জটিল। এর অনেকগুলি অংশ আছে, তার মধ্যে প্রধান হল - মাটির নীচ দিয়ে কিছু সমান্তরাল সুড়ঙ্গপথ, জল তোলার জন্য জায়গায় জায়গায় খোলা কিছু অঞ্চল ও ফ্লানেলাকৃতি কিছু প্রবেশপথ বা "ওখো" (উপরের ছবি দ্রষ্টব্য)। মাটির নীচ দিয়ে খোঁড়া এই সুড়ঙ্গপথগুলি সাধারণত মাটির নীচ দিয়ে যাওয়া জলস্রোতকে আড়াআড়ি ছেদ করে ও সেখান থেকে সেগুলিতে জল প্রবেশ করে। এই সুড়ঙ্গের দেওয়াল সাধারণত বড় বড় পাথর দিয়ে তৈরি হয় ও জল তার মধ্য দিয়ে চুঁইয়ে সুড়ঙ্গে ঢোকার সময় তা অনেকটাই পরিস্রুত হয়ে যায়। পাহাড়ি অঞ্চলের অপেক্ষাকৃত নীচু ঢাল অংশগুলিতে যেখানে এই সুড়ঙ্গগুলি মাটির কাছাকাছি উঠে আসে, সেখানে বড় বড় পাথরে তৈরি দেওয়াল ও মেঝে সম্বলিত কিছু চেম্বার তৈরি করা হয়, যেখানে পুনরায় সুড়ঙ্গের জল চুঁইয়ে ঢোকে, অর্থাৎ দ্বিতীয় পর্যায়ে পরিস্রুত হয়। এই চেম্বার গুলি হয় সাধারণত বেশ সরু, বড়জোর একজন মানুষের নামার মতো চওড়া, কিন্তু বেশ গভীর, কোথাও কোথাও এমনকী ২ মিটার পর্যন্ত। এর ছাদ কখনও কখনও থাকে খোলা, কিন্তু বেশিরভাগ ক্ষেত্রেই পাথর বা কাঠ দিয়ে ঢাকা। যেখানে সেগুলি কাঠের, সময়ে সময়ে সেখানে সেগুলি পাল্টানোর প্রয়োজন হয়। এই চেম্বার গুলি লম্বায় নানা দৈর্ঘ্যের হয়ে থাকে। সাধারণত এগুলির দৈর্ঘ্য কয়েক মিটার হলেও ৩৭২ মিটার লম্বা চেম্বারও পাওয়া গেছে।
পুকুইয়ো ব্যবস্থার আরেক গুরুত্বপূর্ণ অংশ হল তার ফ্লানেলাকৃতি প্রবেশদ্বার বা "ওখো"গুলি। এগুলি মাটির কাছাকাছি বেশ চওড়া, যার ব্যাস এমনকী কোথাও কোথাও ১৫ মিটার। কিন্তু নীচের দিকে তা ক্রমশ সঙ্কীর্ণ হতে হতে ১ - ২ মিটারে নেমে আসে। প্রতিটি পুকুইয়োর পাহাড়ের উপরের দিকের অংশে কিছুটা দূরে দূরে এমন অসংখ্য ওখো রয়েছে। এদের কাজ নানাবিধ। কখনও বৃষ্টি হলে সেই জল এই ওখোগুলি দিয়ে পুকুইয়োর মাটির নীচের সুড়ঙ্গে নেমে যেতে পারে। এই অংশগুলি দিয়ে সুড়ঙ্গে নেমে তা সময় সময় পরিষ্কার করা যায়, যা পরিস্রুত জলের জোগানের জন্য খুবই দরকারী। তারউপর যে কর্মীরা সুড়ঙ্গগুলিকে পরিষ্কার করার জন্য নিচে নামে, তাদের জন্য পর্যাপ্ত আলো-হাওয়ার জোগানও এগুলির দ্বারাই বজায় থাকে।
প্রত্নতাত্ত্বিক গবেষণায় সাধারণভাবে দাবি করা হয় ৫৪০ খ্রিস্টাব্দ নাগাদ দুটি দীর্ঘকালীন খরার সময়ে তার হাত থেকে বাঁচতে নাজকারাই এই পুকুইয়োগুলি তৈরি করে। কিন্তু এই অঞ্চলে স্পেনীয় বিজয়ের আগে বা পরে কোনও নথিতেই এগুলির তেমন কোনও উল্লেখ পাওয়া যায় না। ১৬০৫ সালে "রেজিনাল্ডো দে লিজারাখা'র" লেখায় প্রথম তাদের উল্লেখ পাওয়া যায়। এর থেকে অনেকে দাবি করেন, এগুলি আসলে স্পেনীয়দেরই হাতে তৈরি। যাইহোক, পুকুইয়ো নির্মাণের কোনও প্রকল্পের উল্লেখ রয়েছে, এমন কোনও স্পেনীয় নথি এখনও পর্যন্ত খুঁজে পাওয়া যায়নি। অন্যদিকে ক্যাটারিনা শ্রাইবার, হোসুয়ে লাঞ্চো রোখাস, প্রমুখ আধুনিক গবেষকরা আবার এগুলি স্পেনীয়-পূর্ব যুগের নির্মাণ বলেই মতপ্রকাশ করেছেন।
সামাজিক যোগাযোগ মাধ্যম সমূহের তালিকা
সামাজিক যোগাযোগ সাইট বর্তমান সময়ে একটি পরিচিত শব্দ। এখানে উল্লেখযোগ্য এবং প্রধান সামাজিক যোগাযোগসাইটসমূহের তালিকা প্রকাশ করা হলো।
রাণীগাঁও ইউনিয়ন
রাণীগাঁও ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
এই ইউনিয়নের আয়তন ৫৬.৭০ বর্গ কি.মি.। এখানকার প্রধান নদীর নাম করাঙ্গী নদী।
৫ টি মৌজা নিয়ে গঠিত এই ইউনিয়টিতে গ্রামের সংখ্যা ৪৩ টিঃ
বর্তমান ইউনিয়ন পরিষদের সদস্যগণ শপথ গ্রহণ করে ২০১১ সালের ১২ আগষ্ট তারিখে এবং প্রথম সভায় মিলিত হয় ঐ একই বছর ২৫ আগষ্ট তারিখে; ফলে এর মেয়াদ উর্ত্তীন হবে ২০১৬ সালের ২৭ জুলাই তারিখ।
২০১১ সালের আদম শুমারি অনুযায়ী এই ইউনিয়নের লোক সংখ্যা ৪১২২৬ জন (প্রায়)।
এখানকার শিক্ষার হার ৫৩ %। এখানে মোট শিক্ষা প্রতিষ্ঠানের সংখ্যা নিম্নরূপ:
শ্যামানন্দ সেন
শ্যামানন্দ সেন () (১৯০১ - ২৫ জুন, ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ময়মনসিংহের বিপ্লবী সংস্থা সাধনা সমিতির বিশিষ্ট কর্মী ছিলেন। তিনি দীর্ঘ ২০ বছর ব্রিটিশ রাজের কারাদণ্ড এবং নানা নির্যাতন ভোগ করেন।
শ্যামানন্দ সেনের জন্ম মুন্সিগঞ্জ জেলার বজ্রযোগিনী গ্রামে। তাঁর পিতার নাম নৃপেন্দ্রনাথ সেন।
মাত্র ১২ বছর বয়সে বিপ্লবী যুগান্তর দলে যোগ দেন এবং ময়মনসিংহের প্রথম সারির নেতাদের ঘনিষ্ঠতায় আসেন। বাঘা যতীনের নেতৃত্বে পরিচালিত বালেশ্বর যুদ্ধ সংঘটনের পর নেতারা আত্মগোপন করলে তাঁদের মধ্যে যোগাযোগ রক্ষার দায়িত্বভার সেই কিশোর বয়সেই তিনি বিশ্বস্ততার সংগে পালন করেন। ১৯১৭ সালে ভারত-রক্ষা আইনে গ্রেপ্তার হয়ে দুবছর পর ছাড়া পান। ময়মনসিংহে কংগ্রেস-সংগঠন তথা বৈপ্লবিক কর্মকেন্দ্র সংগঠনে সুরেন্দ্রমোহন ঘোষের ঘনিষ্ঠতম কর্মী হিসেবে কাজ করেছেন। ১৯২৪-২৭, ১৯৩১-৩৮, ১৯৪১-৪৬ সাল পর্যন্ত কারারুদ্ধ ছিলেন। যুগান্তর দলের সংগঠক এবং বিভিন্ন পর্যায়ের কংগ্রেসি আন্দোলনে, স্বরাজ পার্টির গঠনে, চৌকিদারি ট্যাক্স আন্দোলনে, তারকেশ্বর সত্যাগ্রহে সক্রিয় অংশগ্রহণ করেছেন।
শ্যামানন্দ সেন ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।
১০ কোটির অধিক সক্রিয় ব্যবহারকারীসহ ভার্চুয়াল সম্প্রদায়ের তালিকা
এটি ১০০০ লাখ বা ১০ কোটি ব্যবহারকারী সমৃদ্ধ অনলাইন সম্প্রদায় সাইটসমূহের তালিকা। প্রতিদিন এসব সাইটে নতুন ব্যবহারকারীর সংখ্যা বাড়ছে। বিগত কয়েক বছরে ইন্টানেট ব্যবহারকারীর সংখ্যা ১৯৯৫ সালের তুলনায় একশত গুণ বেড়ে গেছে।
টীকাঃ যারা মাসে অন্তত একবার উক্ত সাইটে প্রবেশ করেছেন তাদেরকে নিয়মিত ব্যবহারকারী হিসেবে গণণা করা হয়েছে।
আলতে
আলতে (বৈজ্ঞানিক নাম: "Pachliopta aristolochiae; Atrophaneura aristolochiae (Fabricius)") এক প্রজাতির বড় আকারের প্রজাপতি, যার মূল শরীরটা লাল বর্ণের, ডানা কালো এবং তার ওপর লাল রঙের নকশাযুক্ত। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
প্রসারিত অবস্থায় আলতের ডানার আকার ৮০-১১০মিলি মিটার দৈর্ঘ্যের হয়।
আলতে প্রজাপতির আপাতত ২০ রকমের উপপ্রজাতি চিহ্নিত করা গেছে। তাদের মধ্যে এই পাঁচ রকমের উপপ্রজাতি ভারতে দেখা যায়।
সাধারণত এই জাতীয় প্রজাপতিটি আন্দামান সহ ভারতের বিভিন্ন প্রান্তে প্রচুর পরিমাণে দেখা যায়। এছাড়া, বাংলাদেশ, আফগানিস্তান, পাকিস্তান, নেপাল, শ্রীলংকাসহ মায়ানমার ও জাপানএ দেখা যায়। বর্ষার আগে এবং পরে এদের প্রায় সর্বত্র দেখা যায়।
এই প্রজাপতির সামনের ডানা কালো বর্ণের হয় কিন্তু পিছনের ডানায় আঁচলে সাদা অঞ্চল দেখতে অনেকটা ফুল কাটা জাফরির মতো। বার-আঁচল বরাবর সারি দিয়ে উজ্জ্বল লাল রঙের বুটি দেখা যায়। আলতে ওড়ে সরলরেখা বরাবর, অচঞ্চল ছন্দে। এই প্রজাপতিটি ওড়ে তার সামনের ডানা দুটি দিয়ে। পিছনের ডানা জোড়া ভারসাম্য এবং দিকনিয়ন্ত্রণ করতে সাহায্য করে।
এই প্রজাতির প্রজাপতিরা যখন আলস্যভরে উড়ে বেড়ায়, এরা আংশিক ভাবে সামনের ডানাদুটি ঝাপটে সামনের দিকে এগিয়ে চলে এবং এই উড্ডীয়ন প্রক্রিয়ায় পিছনের ডানার বিন্দুমাত্র ভূমিকা থাকে না। দৃশ্যত মনে হয় পিছনের ডানাদুটি যেন নিষ্ক্রিয় ভাবে বাহিত হয়ে চলেছে। আলতে এর অ্যাপোজমেটিক রঙ এর সাহায্যে নিজের বিষাক্ত ধরনের ব্যাপারে খাদকদের জানান দেয় এবং এই করনবশত কদাচিৎ এদের প্রধান খাদক পাখিদের হাতে আক্রান্ত হয়। এই প্রজাতির বিষাক্ত ধরনের জন্য দায়ী মূল যৌগ হল অ্যারস্টোলোচিক অ্যাসিড এবং অন্যান্য যৌগ যা এদের দেহ থেকে নিঃসৃত হয়। পূর্নাঙ্গ প্রজাপতিটি এই বিষাক্ত যৌগ অ্যাসিড প্রাপ্ত হয়, এদের লার্ভা দশা থেকে যখন এই লার্ভা অ্যাস্টোলোচিয়া প্রজাতির গাছের পাতা খেয়ে বড় হয়। এদের গায়ে হাত দিলে অথবা বিরক্ত করলে, এরা একপ্রকার অস্বস্তিকর এবং কটু গণ্ধ নির্গত করে, সম্ভবত এই কারনে খাদকরা এদের শিকার করা থেকে বিরত থাকে।
আলতে প্রজাপতি অন্যান্য অধিকাংশ প্রজাপতির থেকে সকাল বেলাতেই বেশী সক্রিয়। সকালের অনেক আগের দিকেই এদের সক্রিয়তা চোখে পড়ে এবং এই সময় প্রায়ই এদের আকাশে উড়তে দেখা যায়। এরা খোলা জায়গায় ফুলের উপর এসে বসে মধু সংগ্রহের জন্য। জংলা অথবা ঝোপঝাড় পূর্ন জায়গা অপেক্ষা খোলামেলা জায়গা এদের অধিক পছন্দের। সাধারনত বাগানের বনওকড়া (""),তোকমা (""),বন মটমটিয়া (""), ("") এছাড়া এবং প্রজাতির গাছের ফুলের উপর বসার প্রবনতা দেখা যায়। আলতে র ,বনাঞ্চলে ঝোপ জাতীয় কিছু গাছ এর ফুলএও এদের বিচরন ক্ষেত্র যেমন- সাদা ভেরেন্ডা ("") এবং লালভান্ডির ("")
এদের মাঝে মধ্যে ভেজা মাটি থেকে রস আহরণ করতে দেখা যায়। তবে অন্যান্য প্রানীর বিষ্ঠায় এরা কদাচিৎ বসে।
আলতের ডিম হলদেটে খয়েরি বর্ণের এবং গোল আকৃতির হয় যার ওপরের তল অমসৃণ। ডিমগুলির নিচের দিকে কয়েকটি খাঁজ লক্ষ্য করা যায়। 
শূককীট গুলি লম্বাটে এবং কালচে মেরুন রঙের হয়। তবক মখমলের মত হয় কিন্তু দেহের সপ্তম খন্ডে সাদা আংটার মতো একটা সাদা পটি লক্ষ্য করা যায়। শরীর জুড়ে কয়েকটা সমান্তরাল সারিতে অনেকগুলো মাংসল অংশ থাকে, তার থেকে একাধিক সূক্ষ্ম রোঁয়া দেখা যায়।
এই শূককীট কিরামার Aristolochia bracteolata, ইশের মূল বা রুদ্রজটা ও তাদের সমগোত্রীয় কিছু Aristolochia tagala, গাছের পাতার রসালো অংশ আহার করে।
মূককীট এর রঙ খয়েরি হয়। এদের উদর ও বক্ষে এবং পিঠের দিকে একসারি গোল চ্যাপ্টা ফলক দেখা যায়।
বিনোদচন্দ্র চক্রবর্তী
বিনোদচন্দ্র চক্রবর্তী () (১৯০৯ - ২৫ এপ্রিল, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ময়মনসিংহের বিপ্লবী সংস্থা সাধনা সমিতির বিশিষ্ট কর্মী ছিলেন। তিনি দীর্ঘ ১৬ বছর ব্রিটিশ রাজের কারাদণ্ড ভোগ করেন এবং জেলে অনশন করেন ২৬ দিন।
বিনোদচন্দ্র চক্রবর্তীর জন্ম ময়মনসিংহ জেলায়।
বিনোদচন্দ্র চক্রবর্তী অল্প বয়সেই বিপ্লবী যুগান্তর দলে যোগ দেন। পরে দেশবন্ধু চিত্তরঞ্জন দাশ ও নেতাজী সুভাষচন্দ্র বসুর ঘনিষ্ঠ সহযোগে দেশের কাজে অনেকবার কারাবরণ করেন। অবিভক্ত বাংলার আইনসভার সদস্য এবং বহুদিন নিখিল ভারত কংগ্রেস কমিটির সদস্য ছিলেন। দেশভাগের পর পূর্ব পাকিস্তানে তাঁকে কয়েক বছর বন্দিজীবন কাটাতে হয়েছিল। মুক্তিলাভের পর পাকিস্তান গণপরিষদের সদস্য হন। কলকাতা সংগ্রামী বিপ্লবী সমিতির সভাপতি ছিলেন।
বিনোদচন্দ্র চক্রবর্তী ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।
ইউনাইটেড সুগার মিলস লিমিটেড
ইউনাইটেড সুগার মিলস লিমিটেড বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি সুগার রিফাইনারী (চিনি পরিশোধনকারী) প্রতিষ্ঠান; স্থানীয় বাজারে এই কোম্পানির পণ্যটি "ফ্রেশ সুগার" (Fresh Sugar) নামে প্রচলিত।
বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার সোনারগাঁওয়ের মেঘনা ঘাট এলাকায় এই শিল্প কমপ্লেক্সটি অবস্থিত।
২০০৫ সালে এই শিল্প প্রতিষ্ঠানটি স্থাপিত হয়।
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।
এই মিলটি আমদানীকৃত র' সুগার থেকে দৈনিক ২,৫০০ মে. টন এবং বার্ষিক ৭,৫০,০০০ মেট্রিক টন পরিশোধিত চিনি উৎপাদনে সক্ষম।
ইউনাইটেড সুগার মিলস বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ২১ শতাংশ এককভাবে পূর্ণ করে।
চেস্কে বুদেজোভিসে
চেস্কে বুদেজোভিসে (; বা "Böhmisch Budweis"; বা ইংরেজিতে Budweis-ও বলা হয়) চেক প্রজাতন্ত্রে অবস্থিত একটি সংবিধিবদ্ধ শহর (Statutory city)। দক্ষিণ বোহেমিয় অঞ্চলের বৃহত্তম এবং এই অঞ্চলের রাজনৈতিক এবং অর্থনৈতিক রাজধানী এই শহরে চেস্কে বুদেজোভিসের রোমান ক্যাথলিক ডাইওসিজ, দক্ষিণ বোহেমিয়া বিশ্ববিদ্যালয় এবং দ্য একাডেমি অব সায়েন্স প্রভৃতি স্থাপনার অবস্থান রয়েছে। শহরটি ভিটাভা নদীর একটি উপত্যকার কেন্দ্রের সাথে মালসের সঙ্গমস্থলে অবস্থিত।
চেস্কে বুদেজোভিসে বোহেমিয়ার ঐতিহাসিকভাবে গুরুত্বপূর্ণ প্রদেশে অবস্থিত। অনেকেই এর সাথে মোরাভেস্কে বুদেজোভিসেকে মিলিয়ে ফেলেন, যা কিনা মোরাভিয়াতে অবস্থিত।
নিম্নোক্ত শহরসমূহকে চেস্কে বুদেজোভিসে'র যমজ বলা হয়ঃ
সিটি সুগার ইন্ডাস্ট্রিজ লিমিটেড
সিটি সুগার ইন্ডাস্ট্রিজ লিমিটেড বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি সুগার রিফাইনারী (চিনি পরিশোধনকারী) প্রতিষ্ঠান; স্থানীয় বাজারে এই কোম্পানির পণ্যটি "তীর চিনি" (Teer Sugar) নামে প্রচলিত।
বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার রূপসী এলাকায় এই শিল্প কমপ্লেক্সটি অবস্থিত।
২০১১ সালে এশীয়ার সর্ববৃহত্ এই চিনি-পরিশোধন কারখানাটি স্থাপিত হয়।
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।
এই মিলটি আমদানীকৃত র' সুগার থেকে দৈনিক ৫,০০০ মে. টন এবং বার্ষিক ১৫ লক্ষ মেট্রিক টন পরিশোধিত চিনি উৎপাদনে সক্ষম; যা কেবল এদেশেই নয়, পুরো এশীয়ায়ও সর্ব্বোচ্চ।
সিটি সুগার ইন্ডাস্ট্রিজ বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ৩৫ শতাংশ এককভাবে পূর্ণ করে।
টমাস হার্ডি
তার লেখালেখির শুরুটা খুব অল্প বয়সে হলেও ১৮৭০ সালের পূর্বে তার কোন লেখা প্রকাশিত হয়নি। টেস অব দ্যা ড’আরবারভিলস (১৮৯১), ফার ফ্রম দ্যা ম্যডিং ক্রাউড (১৮৭৪), দ্যা মেয়র অব কাস্টারব্রিজ (১৯৮৬), জুড দ্যা অবসকিউর (১৮৯৫) তার জনপ্রিয় উপন্যাস।
টমাস হার্ডি ১৮৪০ সালে পূর্ব ডচেষ্টারশায়ারের হায়ার বকহ্যাম্পটন নামে একটি পল্লিতে জন্মগ্রহন করেন। তার পিতা টমাস (১৮১১-১৮৯২) ছিলেন একজন রাজমিস্ত্রী। হার্ডির মা জেমিমা হার্ডি (১৮১৩-১৯০৪ যার বিবাহপূর্ব নাম ছিল জেমিমা হ্যান্ড) একজন বিদূষী মহিলা ছিলেন এবং হার্ডির বয়স আট বছর হওয়া পর্যন্ত তিনি তাকে বাড়িতে শিক্ষা দেন। এরপর হার্ডিকে বকহ্যাম্পটনের স্কুলে ভর্তি করা হয়। হার্ডির পরিবার খুব সচ্ছল ছিল না। বিশ্ববিদ্যালয়ের পড়ার আর্থিক সামর্থ্য না থাকায় মাত্র ষোল বছর বয়সে তাকে পড়ালেখা ছেড়ে দিতে হয়। এরপর তিনি জেমস হিক্‌স নামের স্থানীয় এক স্থপতির কাছে শিক্ষানবীশি হিসাবে কাজ শুরু করেন। ১৯৬২ সালে হার্ডি লন্ডনের কিংস কলেজে ভর্তি হন। ইতমধ্যে তিনি একজন স্থপতি হিসাবে প্রতিষ্ঠা লাভ করেন। রয়্যাল ইন্সটিটিউট অব ব্রিটিশ আর্কিটেক্টস এবং আর্কিটেক্টারাল এ্যাসোসিয়েশন থেকে তিনি পুরস্কার লাভ করনে। ১৮৭০ সালে কর্নওয়ালের একটি প্রাচীন গীর্জার স্থাপত্য নিয়ে কাজ করার সময় এমা লাভিনিয়া গিফোর্ড এর সাথে তার পরিচয় হয়। ১৮৭৪ সালে তারা বিয়ে করেন।
টমাস হার্ডির লেখা প্রথম উপন্যাসের নাম ’দ্যা পুওর ম্যান এন্ড দ্যা লেডি’। এটি লেখা‌ শেষ হয় ১৮৬৭ সালে। লেখাটি প্রকাশ করার জন্য কোন প্রকাশক আগ্রহী হননি। তার এক বন্ধু, কবি ও ঔপন্যাসিক জন মেরেডিথ এর পরামর্শে তিনি পরে আর এই লেখা প্রকাশের চেষ্টা করেননি। মেরডিথের মতে লেখাটির মধ্যে অনেক বিতর্কিত রাজনৈতিক বিষয় ছিল যা ছাপা হলে হার্ডিকে পরবর্তিতে সমস্যায় ফেলত। হার্ডি এই উপন্যাসের পান্ডুলিপিটি নষ্ট করে ফেলেছিলেন।
এরপর টমাস হার্ডি লেখেন ডেসপাটে রেমেডিস (১৮৭১) ও আন্ডার দ্যা গ্রিন উড ট্রিজ (১৮৭২), এই দুটি লেখাই বেনামে প্রকাশিত হয়। ১৮৭৩ সালে প্রকাশিত হয় এ পেয়ার অব ব্লু আইজ। ১৮৭৪ সালে প্রকাশিত হয় ফার ফ্রম দ্যা ম্যাডিং ক্রাউড।
টমাস হার্ডি ১৯২৮ সালে মারা যান। তার মৃতদেহ দাহ করা হয়। তার দেহাবশেষ ওয়েষ্ট মিনিস্টার এ্যাবের পোয়েটস কর্ণারে রাখা হয়েছে। দাহ করার আগে তার মৃতদেহ থেকে হৃদপিন্ডটি স্টিনসফোর্ড গীর্জার সমাধিক্ষেত্রে তার পূর্ব পুরুষদের কবরের পাশে সমাহিত করা হয়।
টমাস হার্ডির গদ্য সাহিত্যকর্মের তালিকা,
সঞ্জীবচন্দ্র রায়
সঞ্জীবচন্দ্র রায় () (আশ্বিন, ১২৯৫ - ভাদ্র, ১৩২৩ বংগাব্দ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।শহীদ তিনি ময়মনসিংহের বিপ্লবী সংস্থা সাধনা সমিতির বিশিষ্ট কর্মী ছিলেন। তিনি দীর্ঘদিন ব্রিটিশ রাজের কারাদণ্ড এবং নানা নির্যাতন ভোগ করেন।
সঞ্জীবচন্দ্র রায়ের জন্ম কিশোরগঞ্জ জেলার কায়স্থপল্লিতে।
সঞ্জীবচন্দ্র রায় অল্প বছর বয়সে গুপ্ত বিপ্লবী দলে যোগ দেন। এপ্রিল, ১৯১৬ সালে গোপনে থাকাকালে পুলিস তাঁকে স্বগৃহে না পেয়ে অনুসন্ধান চালায় এবং শহর থেকে দূরে রিভলভার ও গুলিসহ গ্রেপ্তার করে। ১৩ জুলাই, ১৯১৬ সালে বিচারে ২ বছর তাঁর সশ্রম কারাদণ্ড হয়। কারাগারে প্রচণ্ড নির্যাতনের ফলে তাঁর মৃত্যু ঘটে।
সঞ্জীবচন্দ্র রায় ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।
নগেন্দ্রশেখর চক্রবর্তী
সর্দার নগেন্দ্রশেখর চক্রবর্তী () (১৫ জুলাই, ১৮৯৩ - ৮ মার্চ, ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।
নগেন্দ্রশেখর চক্রবর্তীর জন্ম শরীয়তপুর জেলার গোসাইরহাট উপজেলার দাসেরজঙ্গল গ্রামে। তাঁর পিতার নাম প্রসন্নকুমার চক্রবর্তী। তাঁর পিতামহ ঈশ্বরচন্দ্র চক্রবর্তীর স্বদেশী গ্রহণ ও বিলেতি বর্জন তাঁকে শৈশবেই আকৃষ্ট করে। ১৩ বছর বয়সে বিলেতী লবণের দোকানে পিকেটিং করে বেত্রদণ্ডে দণ্ডিত হন। তিনি ময়মনসিংহ সিটি স্কুলের ছাত্র থাকাকালে অনুশীলন সমিতি ও হেমেন্দ্রকিশোর আচার্য চৌধুরীর ময়মনসিংহের বিপ্লবী সংস্থা সাধনা সমিতির কার্যাবলীর সংগে যুক্ত হন।
১৯১৫ সালের পরে একসময় যাদুগোপাল মুখোপাধ্যায় ও অন্যান্য কয়েকজন সহকর্মীর সংগে চীনের কাছ থেকে অর্থ প্রাপ্তির সম্ভাবনায় পর্বতসঙ্কুল সীমান্ত অঞ্চলে অশেষ ক্লেশে ২-৩ বছর কাটান। ১৯১৮ সালে দেশে ফেরার পর কিছুদিন জেলে অন্তরীণ থাকেন। ১৯২১ সালে গান্ধীজীর অসহযোগ আন্দোলনে যোগ দিয়ে কারাবরণ করেন। দেশবন্ধু চিত্তরঞ্জন দাশের আহ্বানে তারকেশ্বর ও নাগপুর সত্যাগ্রহে সক্রিয় ছিলেন। ১৯২৪-২৮ পর্যন্ত কারারুদ্ধ থাকেন। মুক্তিলাভের পর আবার বিপ্লবী আন্দোলন সংগঠনে মন দেন। এইসময় জ্ঞানাঞ্জন নিয়োগীর সংগে গ্রামাঞ্চলে ম্যাজিক লণ্ঠনে স্লাইড সহযোগে গ্রামবাসীদের স্বদেশীয়ানায় উদ্বুদ্ধ করেন। ১৯৩০ সালে চট্টগ্রাম অস্ত্রাগার আক্রমণের ঘটনার পর ময়মনসিংহে ধরা পড়ে ১৯৩৮ সালে ছাড়া পান। ১৯৪২ সালের আন্দোলনে আবার ধৃত হয়ে স্বাধীনতার আগ পর্যন্ত আটক থাকেন। কর্মী গঠনে ও কর্মী সংগ্রহে বিশেষ দক্ষ ছিলেন। ময়মনসিংহের বিপ্লবী মেয়েদের তিনিই সংগঠিত করেন। বিপ্লবী নিকেতন প্রতিষ্ঠায় অন্যতম উদ্যোক্তা ছিলেন।
নগেন্দ্রশেখর চক্রবর্তী ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, ও দ্বিজেন্দ্র চৌধুরী ননী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।
ধরণীধর চৌধুরী
ধরণীধর চৌধুরী (), (? - ২৪ ডিসেম্বর, ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি বীরভূম ষড়যন্ত্র মামলায় দণ্ডিত হন। কারাগারে অমানুষিক অত্যাচারে তাঁর মৃত্যু ঘটে।
রামেশ্বর বন্দ্যোপাধ্যায়
রামেশ্বর বন্দ্যোপাধ্যায় () (৮ ফেব্রুয়ারি, ১৯২৫ - ২১ নভেম্বর, ১৯৪৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৯৪২ সালে ভারত ছাড় আন্দোলনে অংশগ্রহণ করেন। ব্রিটিশ শাসনের বিরুদ্ধে উদ্বুদ্ধ ছাত্রসমাজ আজাদ হিন্দ ফৌজের মুক্তির দাবিতে কলকাতায় যে শোভাযাত্রা বের করে তাতে অংশগ্রহণকালে পুলিসের গুলিতে তিনি মারা যান।
রামেশ্বর বন্দ্যোপাধ্যায়ের জন্ম ঢাকার বাঘড়াতে। তাঁর পিতার নাম শৈলেন্দ্রমোহন বন্দ্যোপাধ্যায়।
রামেশ্বর বেরা
রামেশ্বর বেরা () (১৮৯৭ - ২৯ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড় আন্দোলনে যোগদান করেন এবং শঙ্করারা ব্রিজ পুলিস স্টেশন আক্রমণকালে সামরিক প্রহরীর গুলিতে আহত হয়ে ঐদিনই মারা যান।
রামেশ্বর বেরাকে মৃত ভেবে পুলিস তাকে থানার পাসে ফেলে রাখে। কিছুক্ষণ পর জ্ঞান ফিরে আসলে তিনি তমলুক থানার বারান্দায় উঠে যান এবং যন্ত্রণা ভুলে চিৎকার করে বলে, "অজয়দাকে বলো, আমি থানা দখল করেছি"। কিছুক্ষণ পর সেখানেই তাঁর মৃত্যু হয়।
রজত ভূষণ দত্ত
রজত ভূষণ দত্ত বা রজত দত্ত () (৭ মে, ১৯০৮ - ৭ নভেম্বর, ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বিপ্লবী, স্বাধীনতা সংগ্রামী ও সমাজসেবী। বহু বছর আন্দামান কারাগারে বন্দি ছিলেন।
রজত ভূষণ দত্তের জন্ম বীরভূমের আহমাদপুরে ১৯০৮ সালে। তিনি কমর কিংকর মুখোপাধ্যায়ের (প্রণব মুখোপাধ্যায়ের পিতা) সাথে আন্দামানে ১২ বছর বন্দি ছিলেন।
চাঁদনরি
চাঁদনরি (বৈজ্ঞানিক নাম: "Junonia atlites;Precis atlites (Linnaeus') "'যার মূল শরীরটা এবং ডানা ধূসর খয়েরি রঙের। এদের ডানার উভয় প্রান্ত বরাবর চাঁদমালা আঁকা, এই কারণেই এই প্রজাপতির চাঁদনরি নামকরণ। এরা ‘নিম্ফ্যালিডি’ পরিবারের সদস্য।
চাঁদনরির প্রসারিত অবস্থায় ডানার আকার ৫৫-৬৫ মিলিমিটার দৈর্ঘ্যের হয়।
ভারতে প্রাপ্ত চাঁদনরি এর উপপ্রজাতি হল- 
সাধারণত এই জাতীয় প্রজাপতিটি সমগ্র ভারতের বিভিন্ন প্রান্তে প্রচুর পরিমাণে দেখা যায়। এছাড়া হিমালয়ের ৪৫০০ ফুট উচ্চতা অবধি এদের দেখা যায়। নেপাল, মায়ানমার থেকে মালয়েশিয়া সর্বত্র দেখা যায়। এরা একটু খোলামেলা ফাঁকা জায়গা পছন্দ করে। চাঁদনরিরা সাধারনত জলের কাছাকাছি, নালার ধার বরাবর ঝোপে বা ভেজা মাটিতে বেশী দেখতে পাওয়া যায়।
এই প্রজাপতির উভয় ডানায় চাঁদমালা আঁকা থাকে এবং বড় বৃত্তগুলোর মাঝখানে কালো ও কমলা রঙ এর ছোঁয়া দেখা যায়। চাঁদমালার বাইরের দিকে খয়েরি পাড় লক্ষ্য করা যায়। সামনের ডানার সম্মুখ প্রান্ত থেকে কয়েকটি কাঁপা কাঁপা খয়েরি রেখা কিছুটা নীচে নেমে এসেছে।
এরা সকালবেলায় ডানা মেলে অথবা আধবোজা অবস্থায় কোনো গাছের পাতার ওপর বসে বা মাটিতে বসে রোদ পোয়ায়। এদের ওড়ার ভঙ্গিটা উল্লেখযোগ্য, এরা ওড়ার সময় ডানায় ছোট ছোট ঝাঁকি দিতে থাকে,এরকম কয়েকটা ঝাঁকি দিতে দিতে কিছুক্ষণ ডানাগুলি টান করে মেলে ধরে এবং সাবলীল অকম্প ভাবে ভেসে চলে। তবে প্রয়োজনে দ্রুত উড়তে পারে। এদের ফুলের মধুর প্রতি আকর্ষন দেখা যায়।
চাঁদনরির ডিম গাঢ় সবুজ বর্ণের এবং পিপের আকৃতির হয়। ডিমগুলিতে লম্বালম্বি ভাবে সাদা রঙ এর খাঁজ লক্ষ্য করা যায় ।
শূককীট গুলি লম্বাটে এবং মখমল-কালো রঙের হয়, সাদা রোঁয়ার জন্য ধুলোট দেখায়। এদের সারা গায়ে লম্বা লম্বা নরম কাঁটার মতো বৃন্তিকা থাকে। দেহটি পুরু সাদা রোঁয়ায় ঢাকা থাকে।
এই শূককীট কুলেখাড়া Hygrophila auriculata,Acanthaceae গোত্রের কয়েকটা উদ্ভিদ, গাছের পাতার রসালো অংশ ও কচি পাতা আহার করে।
মূককীট এর রঙ ফ্যাকাসে খয়েরি হয়। এরা ঘন ঝোপের মাঝখানে পাতায় বা ডালে ঝুলে থাকে। সচরাচর মাটির কাছাকাছি মূককীট তৈরী হয়।
কিশোরীলাল রায় চৌধুরী
কিশোরীলাল রায় চৌধুরী বা কিশোরীলাল রায় () (১৯ নভেম্বর, ১৮৪৮ - ৩ জুলাই, ১৯২৫) ছিলেন শিক্ষানুরাগী জমিদার। নিজে উচ্চশিক্ষিত না হলেও শিক্ষাবিস্তারে কাজ করেছেন।তিনি ১৮৮৪ সালের ৪ জুলাই তাঁর পিতার নামে জগন্নাথ কলেজ প্রতিষ্ঠা করেন, যা বর্তমান জগন্নাথ বিশ্ববিদ্যালয় নামে পরিচিতি। তিনি ঢাকায় বাংলা বাজারে ১৮৮৭ সালে তাঁর নিজ নামে কিশোরীলাল জুবিলী হাইস্কুল প্রতিষ্ঠা করেন। তিনি নাট্য চর্চার উন্নতির জন্য মালঞ্চ নামে ঢাকাতে তিনি একটি রঙ্গমঞ্চ গড়ে তোলেন। সেই রঙ্গমঞ্চটি বর্তমানে লায়ন্স সিনেমা নামে পরিচিত। বালিয়াটিতে তিনি একটি দাতব্য চিকিঃসালয় স্থাপন করেন যা অদ্যাবধি সরকারী নিয়ন্ত্রণে পরিচালিত হচ্ছে।
কিশোরীলাল রায় চৌধুরীর জন্ম মানিকগঞ্জ জেলার সাটুরিয়া উপজেলার বালিয়াটি জমিদার পরিবারের প্রখ্যাত পশ্চিম বাড়ীতে। ১৯২৫ সালের ৩ জুলাই বাবু কিশোরীলাল রায় চৌধুরী পরলোকগমন করেন।
রজনীকান্ত ঘোষ
রজনীকান্ত ঘোষ () (? - ২৭ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড় আন্দোলনে যোগদান করেন। ২৭ সেপ্টেম্বর তারিখে তিনি পুলিস গুলিতে আহত হয়ে ঐদিনই মারা যান।
আগস্ট আন্দোলন পর্বে কাঁথি মহকুমা মুক্তি বাহিনীর সর্বাধিনায়ক বলাইলাল দাস মহাপাত্রের নেতৃত্বে বেলবনীতে গোপনে এক কর্মী শিবির পরিচালিত হয়। ২৭ সেপ্টেম্বর অনেক গ্রামবাসী জমায়েত হয় এবং পুলিস হামলা চালায়। ফলে পুলিসের সাথে গ্রামবাসীর সংঘর্ষ ঘটে। এর ফলে পুলিস গুলি চালালে রজনীসহ দশ জন শহীদ হন।
অর্ডার অব মেরিট
দ্যা অর্ডার অব মেরিট ব্রিটিশ রাজবংশ কর্তৃক প্রদত্ত একটি সম্মাননা। ১৯০২ সালে রাজা সপ্তম এডওয়ার্ড কর্তৃক প্রদত্ত এই সম্মাননা সামরিক, বিজ্ঞান, সাহিত্য ও শিল্পে বিশেষ অবদানের জন্য কমনওয়েলথভূক্ত দেশের নাগরিকদের প্রদান করা হয়। ২৪ জন জীবিত সদস্য, যারা ইতিমধ্যে এই পদক পেয়েছেন এবং কিছু সম্মানিত সদস্যদের সুপারিশের ভিত্তিতে এই সম্মাননা প্রদান করা হয়। এটি একটি আজীবন সম্মাননা।
রজনীকান্ত মাইতি
রজনীকান্ত মাইতি () (? - ২৯ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড় আন্দোলনে যোগদান করেন। ২৯ সেপ্টেম্বর তারিখে তিনি পুলিস গুলিতে আহত হয়ে ঐদিনই মারা যান।
২৯ ভারত ছাড় আন্দোলনে হাজার দশেক গ্রামবাসী থানা ঘেরাও করতে এলে পুলিস হামলা চালায়। ফলে পুলিসের সাথে গ্রামবাসীর সংঘর্ষ ঘটে। এর ফলে পুলিস গুলি চালালে রজনীকান্ত মাইতিসহ ষোল জন শহীদ হন।
মোহাম্মদ আলী সড়ক
মোহাম্মদ আলী সড়ক () চট্টগ্রামের দামপাড়া এলাকার সিডিএ এভিনিউ সংলগ্ন একটি সড়ক। এটি শহরের প্রায় মধ্যস্থলে ওয়াসা মোড়ের নিকট অবস্থিত। চট্টগ্রামের সমাজ ব্যক্তিত্ব মোহাম্মদ আলীর নামানুসারে এই সড়কের নামকরণ করা হয়েছে।
জেলা শিল্পকলা একাডেমি ও এশিয়ান ইউনিভার্সিটি ফর উইমেন এ সড়কে অবস্থিত। এছাড়াও এখানে সরকারি ভবনের পাশাপাশি কয়েকটি আবাসিক ভবনও রয়েছে।
চট্টগ্রামে দামপাড়া, সিডিও এভিনিউ থেকে শুরু করে গোল পাহাড় মোড় পর্যন্ত সড়কটি বিস্তৃত।
পূর্ব্বাশা
বাংলা সাহিত্যে উল্লেখযোগ্য একটি সাময়িক পত্র পূর্ব্বাশা। কুমিল্লার কয়েকজন উদ্যোগী শিক্ষিত যুবকের সাহিত্য অনুপ্রেরণা থেকেই জন্ম নেয় এই পত্রিকা। পূর্ব্বাশা এই নামটি গ্রহণ করা হয়েছিল ঋগ্বেদ-এর একটি সূক্ত থেকে। পূর্ব্বা‌‌শা শব্দের অর্থ পূর্ব দিক। ১৯৩৯ থেকে ১৯৭৭ খ্রিস্টাব্দ পর্যন্ত এই পত্রিকা চালু ছিল। এর স্ম্পাদক হিসাবে অত্যন্ত পরিচিত ছিলেন সঞ্জয় ভট্টাচার্য‌। কিছু দিন প্রকাশের বিঘ্ন ছাড়া পুরো সময় কাল জুড়ে এই পত্রিকা বাঙালির মনন চর্চার রসদ জুগিয়েছে। বংলা সংস্কৃতি জগতের বহু মানুষ এর সঙ্গে জড়িয়ে ছিলেন লেখার সূত্রে। বাংলা আধুনিক সাহিত্যে এই পত্রিকার অবদান তাৎপর্যপূর্ণ
শিবেন্দ্রমোহন রায়
শিবেন্দ্রমোহন রায় () (? - ৯ ডিসেম্বর, ১৯৪৯) ছিলেন ব্রিটিশ আমলের কমিউনিস্ট কর্মী এবং মানবিক অধিকারের আন্দোলনের শহীদ। তিনি পাকিস্তানে জননিরাপত্তা আইনে বন্দি হন। রাজনৈতিক বন্দিদের মর্যাদা এবং সাধারণ বন্দিদের প্রতি মানবিক অধিকারের দাবিতে যে ১৫০ জন অনশনবর্তী রাজনৈতিক কর্মী ১ ডিসেম্বর ১৯৪৯ থেকে ৫৮ দিন ধর্মঘট চালিয়েছিলেন তিনি তাতে অংশগ্রহণ করেছিলেন। জেল কর্তৃপক্ষের ব্যবস্থাপনার ফলে ঢাকা কেন্দ্রীয় কারাগারের ৬ ডিগ্রির সেলে তাঁর মৃত্যু হয়।
শিবেন্দ্রমোহন রায়ের জন্ম কুষ্টিয়া জেলায়। তাঁর পিতার নাম গিরিশচন্দ্র রায়।
শিশির নাগ
শিশির নাগ () (১৯৩৬ - ৭ জুলাই, ১৯৬০) ছিলেন বাঙালি সাংবাদিক এবং বিপ্লবী কমিউনিস্ট পার্টির কর্মী। নওগাঁ শহরের অন্যতম ট্রেড ইউনিয়ন সংগঠক, একাধিক বাংলা দৈনিক ও সাপ্তাহিক পত্রিকার স্বাধীন সংবাদদাতা এবং স্থানীয় উদ্বাস্তু সমিতির সম্পাদক ছিলেন। উদ্বাস্তুদের দাবি আদায়ের আন্দোলনে যোগ দিয়ে দুবার কারাদণ্ড ভোগ করেন। অসমের ভ্রাতৃঘাতী সংঘর্ষকালে দাঙ্গা রুখতে গিয়ে তিনি নিহত হন।
শিশির নাগের জন্ম নওগাঁ জেলায় এবং মৃত্যু অসমে।
সোভান আলি
সোভান আলি বা সোবহান শাহ () (১৭৬৩ - ১৮০০) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন এবং এই বিদ্রোহের তিনি শেষ পর্বের নেতা। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। তিনি একসময় বাংলা, বিহার ও নেপালের সীমান্তজুড়ে ইংরেজ সরকার ও জমিদারদের অতিষ্ঠ করে তুলেছিলেন। বিদ্রোহী দল নিয়ে তিনি দিনাজপুর, মালদহ ও পুর্ণিয়া জেলায় ইংরেজ বাণিজ্য কুঠি ও জমিদার মহাজনদের বিরুদ্ধে আক্রমণ চালাবার সময় তাঁর সহকারী ফকির নায়ক জহুরী শাহ ও মতিউল্লা ইংরেজদের হাতে ধরা পড়ে কারাদণ্ডে দণ্ডিত হন। তিনি পালিয়ে গিয়ে পরে একাকী আমুদী শাহ নামে একজন ফকির নায়কের দলে যোগ দেন। এই দলও ইংরেজদের হাতে ছত্রভঙ্গ হয়। এই পরাজয়ের পরও তিনি ৩০০ অনুচর নিয়ে ১৭৯৭-১৭৯৯ সাল পর্যন্ত উত্তরবঙ্গের বিভিন্ন জেলায় ছোট ছোট আক্রমণ চালান। এরপর গভর্নর জেনারেল তাঁকে গ্রেপ্তারের জন্য ৪ হাজার টাকা পুরস্কার ঘোষণা করেন। এই ঘোষণার পর তাঁর বিষয়ে আর তেমন কিছু জানা যায়নি।
কলিয়ান হরাম
কলিয়ান হরাম () (ঊনবিংশ শতাব্দী) ছিলেন সাঁওতাল বিদ্রোহের ইতিহাসের লিপিকার এবং সাঁওতালদের গুরু ছিলেন। তিনি তাঁর "হরকোরেন মারে হাপরাম্বো রিয়াক কথা" শীর্ষক একটি রচনায় সাঁওতাল বিদ্রোহের ইতিবৃত্ত রেখে গেছেন। এই ইতিবৃত্তে সাঁওতাল বিদ্রোহের নায়ক সিধু ও কানুর সংগ্রাম-ধ্বনি, যথাঃ "রাজা-মহারাজাদের খতম করো", "দিকুদের (বাঙালি মহাজনদের) গঙ্গা পার করে দাও", "আমাদের নিজেদের হাতে শাসন চাই" প্রভৃতি লিপিবদ্ধ আছে।
সিধু কানু
সিধু ও কানু ভ্রাতৃদ্বয় (যথাক্রমে সিধু মুর্মু ও কানু মুর্মু), অন্য বানানে সিধু মাঝি(? - ১৮৫৬) ও কানু মাঝি (১৮২০ - ২৩ জানুয়ারি, ১৮৫৬)ছিলেন ভারতের স্বাধীনতা আন্দোলনের প্রথম দিকের সাঁওতাল বিদ্রোহের দুজন সর্বশ্রেষ্ঠ নেতা। কিছু লোকের বিশ্বাসঘাতকতার ফলে সিধু গ্রেপ্তার হন। পরে তাঁকে গুলি করে হত্যা করা হয়। কানু মাঝি ছিলেন তাঁর অনুজ এবং অপর বীরদ্বয় চাঁদ ও ভৈরব তাঁর অপর দুজন অনুজ ভ্রাতা। বীরভূম জেলার ওপারে সশস্ত্র পুলিসবাহিনীর গুলিতে কানু মাঝির মৃত্যু হয়। ভৈরব ও চাঁদ ভাগলপুরের কাছে এক ভয়ংকর যুদ্ধে প্রাণ বিসর্জন করেন।
এছাড়াও কলিয়ান হরাম ছিলেন সাঁওতাল বিদ্রোহের ইতিহাসের লিপিকার এবং সাঁওতালদের গুরু। তিনি তাঁর "হরকোরেন মারে হাপরাম্বো রিয়াক কথা" শীর্ষক একটি রচনায় সাঁওতাল বিদ্রোহের ইতিবৃত্ত রেখে গেছেন। এই ইতিবৃত্তে সাঁওতাল বিদ্রোহের নায়ক সিধু ও কানুর সংগ্রাম-ধ্বনি, যথাঃ "রাজা-মহারাজাদের খতম করো", "দিকুদের (বাঙালি মহাজনদের) গঙ্গা পার করে দাও", "আমাদের নিজেদের হাতে শাসন চাই" প্রভৃতি লিপিবদ্ধ আছে।
পায়রাচালি
পায়রাচালি (বৈজ্ঞানিক নাম: "Catopsilia pomona (Fabricius)") এক প্রজাতির প্রজাপতি, যার মূল শরীরটা এবং ডানাগুলি একঢালা হাল্কা বর্ণের। অবশ্য রঙের বিভিন্নতা দেখা যায়; যেমন সাদা, হাল্কা সবুজ, পীতাভ সাদা থেকে ফিকে হলুদও হতে পারে। এরা ‌‍’পিয়েরিডি’ পরিবারের সদস্য।
প্রসারিত অবস্থায় এই প্রজাপতির ডানার আকার ৫৫-৮০মিলি মিটার দৈর্ঘ্যের হয়।
ভারতে প্রাপ্ত পায়রাচালি এর উপপ্রজাতি হল-
মরুভূমি ও উষ্ণ মরুপ্রায় অঞ্চল ছাড়া ভারতের প্রায় সর্বত্র এদের দেখা যায়। সমগ্র দক্ষিণ ও দক্ষিণ-পূর্ব এশিয়া এবং অষ্ট্রেলিয়া পর্যন্ত এদের পরিধি।
এই প্রজাপতিরা অত্যন্ত চঞ্চল প্রকৃতির। মাটির চার ফুট থেকে দশ-বারো ফুট উচ্চতা দিয়ে উড়ে বেড়ায়। এদের গতি কম এবং অনিশ্চিত ভঙ্গিতে ওড়ে। সামনের ডানার ওপর-পিঠের শীর্ষে কালো দাগ দেখা যায়, স্ত্রী ও পুরুষ উভয়ের তবে স্ত্রীদের ক্ষেত্রে কালো দাগটা বেশী চওড়া। নীচের দিকে স্ত্রী-পুরুষ কারোর কোনো ডানাতে দাগ নেই।
এদের ডিম সাদা বর্নের এবং লম্বা পুলির মত আকৃতির হয় যার মাথার দিকটা ছুঁচালো, দেখতে অনেকটা মিহি চালের মতো। দিন তিন-চারেকের মধ্য ডিম ফুটে শূককীট বেরোয়। পায়রাচালির ডিম সাধারনত পাতার খাঁজে দেখা যায়। ডিম ফুটে শূককীট বেরোতে ৩-৪ দিন সময় লাগে।
শূককীট গুলি ডিম ফুটে বেরনোর পর হাল্কা হলদেটে সবুজ রঙের এবং দৈররঘ্যে ০.৫ সেন্টিমিটার হয়। পরে রঙ পরিবর্তন হয়ে গাঢ় সবুজ হয়। এদের সমস্ত শরীরে খুব ছোট ছোট অসংখ্য গুঁটি বা অর্বুদ বর্তমান, তাই এদের দেহটি অসমান। প্রতিটি গুঁটি থেকে একটি করে খুব সূক্ষ্ম এবং ক্ষুদ্র রোঁয়া দেখা যায়। 
এই শূককীট Cassia ও তাদের সমগোত্রীয় কিছু গাছের পাতা যেমন- কলকাসুন্দা (Cassia sophera) , অমলতাস (), কাষোদ (), চাকুন্দে (Cassia tora) এছাড়া পলাশ , ইত্যাদির রসালো অংশ আহার করে।
মূককীট এর রঙ হলুদাভ সবুজ আবার কখনো কখনো ফ্যাকাশে সবুজও হয়। এদের একটু চ্যাপ্টা গড়ন হয়।
ভুজঙ্গভূষণ ধর
ভুজঙ্গভূষণ ধর () (বিশ শতক) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি বঙ্গভঙ্গ-বিরোধী আন্দোলনে যোগ দেন। বিপ্লবী যুগান্তর দলের কর্মীরূপে বিভিন্ন রাজনৈতিক ডাকাতি এবং বৈপ্লবিক কার্যকলাপে তাঁর সক্রিয় অংশগ্রহণ ছিলো। ১৯১৪ সালে ২৬ আগস্ট বিপ্লবের প্রয়োজনে রডা কোম্পানির অস্ত্রলুণ্ঠন করবার কাজে তিনি ছিলেন অন্যতম নেতা। আত্মোন্নতি সমিতির একজন শ্রদ্ধাভাজন ব্যক্তি ছিলেন।
১৯১৪ সনের ২৬ আগস্ট বিপিন গাঙ্গুলির দলের সভ্য শ্রীশচন্দ্র মিত্র বন্দুক ব্যবসায়ী রডা এন্ড কোম্পানির ৫০টি মশার পিস্তল এবং ৪৬ হাজার কার্তুজ সুকৌশলে অপহরণ করেন। শ্রীশচন্দ্র মিত্র এই কোম্পানির কর্মচারী ছিলেন। তিনি বিপ্লবী দলের জন্য চাকুরির মায়া ত্যাগ করে ফেরার হন। এই পিস্তল ও কার্তুজ বিভিন্ন স্থানে সরিয়ে ফেলা হয়। কতক পিস্তল ও কার্তুজ পুলিস হস্তগত করতে সক্ষম হয়। অবশিষ্ট পিস্তল ও কার্তুজ অনুশীলন সমিতিসহ বিভিন্ন বিপ্লবী দলের মধ্যে ভাগ করে দেয়া হয়। শ্রী হরিদাস দত্ত গাড়োয়ান সেজে গরুর গাড়িতে করে পিস্তল ও কার্তুজ অতুল কৃষ্ণ ঘোষের বাড়িতে নিয়ে যান। রডা কোম্পানির পিস্তল অপসারণ প্রসঙ্গে অতুল কৃষ্ণ ঘোষ বলেন, নরেন্দ্র ভট্টাচার্য কয়েকজন সঙ্গীসহ সমস্ত পিস্তল ও কার্তুজ তাঁর বাড়িতে রাত ৯টার সময় নিয়ে আসে। এরপর ২৬ আগস্ট দিবাগত রাত ৩টার দিকে মালামাল পুরোহিতের মারফৎ ময়মনসিংহের জমিদার গোপালদাস চৌধুরীর বাড়িতে সরান হয়। শেষ রাত্রে পুলিস অতুল বাবুর বাড়ি খানা তল্লাশি করে কিছু পেল না। এই পিস্তলগুলি হস্তগত হওয়ায় বাংলার বিপ্লবী দলগুলির ভেতরে সেসময় নতুন প্রাণের সঞ্চার হয়। পুলিস এই উপলক্ষে খানা তল্লাশি করে অনুকূল মুখার্জি, গিরিন্দ্র মুখার্জি, কালিদাস বসু, ভুজঙ্গভূষণ ধর, হরিদাস দত্ত, নরেন্দ্র ব্যানার্জিসহ বেশ কয়েকজনকে গ্রেপ্তার করে।
শ্রীশচন্দ্র মিত্র
শ্রীশচন্দ্র মিত্র বা হাবু মিত্র () (? - ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৯১৪ সালে ২৬ আগস্ট বিপ্লবের প্রয়োজনে রডা কোম্পানির অস্ত্রলুণ্ঠন করবার কাজে তিনি প্রত্যক্ষভাবে সহায়তা করেন।
হাওড়া জেলার আমতা থানার অন্তর্গত দামোদর নদী তীরবর্তী গ্রাম রসপুরে শ্রীশ মিত্র জন্মগ্রহন করেন। তিনি রডা কোম্পানির ম্যানেজার ছিলেন। দলের নির্দেশে তৎকালীন রংপুর জেলার কুড়িগ্রামে আত্মগোপন করে থাকেন। পরে পুলিসের হাত এড়িয়ে চীন দেশে প্রবেশের সময় সম্ভবত সীমান্ত রক্ষীবাহিনীর গুলিতে মারা যান।
১৯১৪ সনের ২৬ আগস্ট বিপিন গাঙ্গুলির দলের সভ্য শ্রীশচন্দ্র মিত্র বন্দুক ব্যবসায়ী রডা এন্ড কোম্পানির ৫০টি মশার পিস্তল এবং ৪৬ হাজার কার্তুজ সুকৌশলে অপহরণ করেন। খিদিরপুর বন্দর এলাকায় এই অভিনব অস্ত্র অপহরনে তার অন্যতম সাথী ছিলেন বেঙ্গল ভলেন্টিয়ার্সের আরেক বিপ্লবী শ্রীশ পাল। শ্রীশ মিত্র বিপ্লবী দলের জন্য চাকুরির মায়া ত্যাগ করে ফেরার হন। এই পিস্তল ও কার্তুজ বিভিন্ন স্থানে সরিয়ে ফেলা হয়। কতক পিস্তল ও কার্তুজ পুলিস হস্তগত করতে সক্ষম হয়। অবশিষ্ট পিস্তল ও কার্তুজ অনুশীলন সমিতিসহ বিভিন্ন বিপ্লবী দলের মধ্যে ভাগ করে দেয়া হয়। শ্রী হরিদাস দত্ত, শ্রীশচন্দ্র পাল গাড়োয়ান সেজে গরুর গাড়িতে করে পিস্তল ও কার্তুজ অতুল কৃষ্ণ ঘোষের বাড়িতে নিয়ে যান। রডা কোম্পানির পিস্তল অপসারণ প্রসঙ্গে অতুল কৃষ্ণ ঘোষ বলেন, নরেন্দ্র ভট্টাচার্য কয়েকজন সঙ্গীসহ সমস্ত পিস্তল ও কার্তুজ তাঁর বাড়িতে রাত ৯টার সময় নিয়ে আসে। এরপর ২৬ আগস্ট দিবাগত রাত ৩টার দিকে মালামাল পুরোহিতের মারফৎ ময়মনসিংহের জমিদার গোপালদাস চৌধুরীর বাড়িতে সরান হয়। শেষ রাত্রে পুলিস অতুল বাবুর বাড়ি খানা তল্লাশি করে কিছু পেল না। এই পিস্তলগুলি হস্তগত হওয়ায় বাংলার বিপ্লবী দলগুলির ভেতরে সেসময় নতুন প্রাণের সঞ্চার হয়। পুলিস এই উপলক্ষে খানা তল্লাশি করে অনুকূল মুখার্জি, গিরিন্দ্র মুখার্জি, কালিদাস বসু, ভুজঙ্গভূষণ ধর, হরিদাস দত্ত, নরেন্দ্র ব্যানার্জিসহ বেশ কয়েকজনকে গ্রেপ্তার করে।
হরিদাস দে
হরিদাস দে (), (১৯০২ - ২৪ মে, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ১৯২১ সালে অসহযোগ আন্দোলনে, ১৯৩২ সালে আইন অমান্য আন্দোলনে, ১৯৪২ সালে ভারত ছাড় আন্দোলনে সক্রিয়ভাবে অংশগ্রহণ করেন। ফলে কয়েকবার কারারুদ্ধ থাকেন। স্বাধীনতার পর তিনি শান্তিপুর কেন্দ্র থেকে দুবার এম.এল.এ. নির্বাচিত হন। শান্তিপুর পৌরসভার ভাইস চেয়ারম্যান ছিলেন।
হরিদাস দের জন্ম নদিয়ার শান্তিপুরে।
আলফ্রেড রেথেল
আলফ্রেড রেথেল (জন্ম মে ১৫, ১৮১৬ - ডিসেম্বর ১, ১৮৫৯) একজন জার্মান চিত্রশিল্পী। তিনি মূলত ঐতিহাসিক ঘটনাবলীকে বিষয় করে ছবি আঁকতেন।
রেথেল ১৮১৬ সালে জার্মানির আখেনে জন্মগ্রহণ করেন। শৈশবেই তিনি ছবি আঁকার প্রতি আগ্রহী হয়ে উঠেন। মাত্র তের বছর বয়সে তিনি একটি ছবি আঁকেন যা ডুসেলডোর্ফ আর্ট একাডেমির শিক্ষকগণ প্রশংসা করেন। এই একাডেমিতে তাঁর ভর্তি নিশ্চিত হয়। এখানে তিনি কয়েক বছর পড়েলেখা করেন। তাঁর আঁকা বেশ কিছু ছবি তাকে খ্যাতি এনে দেয়। বিশেষ করে প্রাচীন জার্মান রোমান ক্যাথোলিক সেন্ট বনিফেস-এর আঁকা একটি ছবি শিল্পীমহলে বেশ আলোচিত হয়।
বিশ বছর বয়সে রেথেল ফ্রাঙ্কফুর্টে চলে আসেন। তিনি ফ্রাঙ্কফুর্টের রাজপ্রাসাদের দেয়াল ফ্রেস্কো মাধ্যমে সুসজ্জিত করার কাজ পান। তিনি ঐতিহাসিক ঘটনাবলীকে বিষয় করে এসময় বেশ কিছু উল্লেখযোগ্য চিত্রকর্ম তৈরি করেন। ফ্রাঙ্কফুর্ট সিটি কাউন্সিল ভবনে অলঙ্কারের জন্য তিনি বেশ কিছু চিত্রকর্ম তৈরি করেন। প্রায় ছয় বছর ধরে এগুলো প্রস্তত করেন। ১৮৪২ সালে তিনি ক্রসিং অব দ্য আল্পস নামের একটি চিত্র সিরিজের কাজ শুরু করেন। ১৮৪৪ সালে রেথেল রোম পরিদর্শনে যান। ১৮৪৬ সালে তিনি নিজ শহর আখেনে চলে আসেন। এসময় তিনি একধরণের মানসিক রোগে ভুগতে শুরু করেন। এই রোগের উৎপত্তি তাঁর শৈশব কালেই ঘটে। এসময়ে তাঁর আঁকা অধিকাংশ ছবির বিষয়ই বিচিত্র এবং অদ্ভুত। তবে শিল্পের মান বিচারে সেগুলো সমালোচকগণের দৃষ্টি কাড়তে সক্ষম হয়। রেথেলের আঁকা নেমেসিস নামের একটি ছবি শিল্পীমহলে প্রশংসিত হয়। এই ছবিতে দেখা যায় একটি মৃতদেহ ভূমিতে শায়িত অবস্থায় পড়ে রয়েছে। দেহের সামনে দিয়ে খুনি অন্ধকারে পালিয়ে যাচ্ছে। মৃতদেহের উপরে একজন দেবদূত দৃশ্যমান। এই ছবিটি ফ্রাঙ্কফুর্টের একজন উচ্চপদস্থ ব্যক্তি লটারির জয়ের মাধ্যমে পেয়ে যান।
রেথেলের আঁকা আরেকটি বিখ্যাত ছবি ডেথ দ্য অ্যাভেঞ্জার। এতে একটি হাড় দিয়ে তৈরি দেহকাঠামো দেখা যায়। দেহটি ভায়োলিন বাজাচ্ছে বলে দৃশ্যমান। এই ছবিটি রেথেলের শিল্পী বন্ধদের স্মৃতিকে কেন্দ্র করে আঁকা। রেথেল তার বন্ধুদের স্মৃতিকে কেন্দ্র করে ডেথ দ্য ফ্রেন্ড নামের আরেকটি চিত্রকর্ম রচনা করেন। এছাড়া দ্য ডান্স অব ডেথ নামের একটি চিত্রকর্মের সিরিজ তিনি তৈরি করেন।
১৮৫৯ সালের ডিসেম্বরে মাত্র ৪৩ বছর বয়সে রেথেল ডুসেলডোর্ফে মৃত্যুবরণ করেন। তার মৃত্যুর কারণ ছিল মস্তিষ্কের রোগ। রেথেলের জীবনের শেষাংশে তার ভাই অটো রেথেল তার দেখাশোনা করেন।
বিশ্বের সবচেয়ে প্রভাবশালী ৫০০ জন মুসলিম
বিশ্বের সবচেয়ে প্রভাবশালী ৫০০ জন মুসলিম ( "দ্য ৫০০ মোষ্ট ইন্ফ্লুয়েন্সিয়াল মুসলিমস") হল বিশ্বের সর্বাধিক প্রভাবশালী ৫০০ জন মুসলিম ব্যক্তিত্বের একটি তালিকার নাম। বিশ্বের প্রভাবশালী মুসলিমগণের পর্যায়ক্রম নির্ধারণ করা ২০০৯ সালে সর্বপ্রথম প্রকাশিত এ তালিকাটি ৫০০ জন মুসলিম () নামেও পরিচিত।
আম্মানে অবস্থিত দ্যা রয়েল ইসলামিক ষ্ট্র্যাটেজিক ষ্টাডিজ সেন্টার নামক প্রতিষ্ঠান এ তালিকা তৈরী করে। মার্কিন যুক্ত রাষ্ট্রের জর্জটাউন বিশ্ববিদ্যালয়ের প্রিন্স আল ওয়ালিদ বিন তালাল সেন্টার ফর মুসলিম- ক্রিশ্চিয়ান আন্ডারষ্ট্যান্ডিং নামক প্রতিষ্টানের সহযোগিতায় তালিকাটি প্রকাশ করা হয়ে থাকে।
দ্যা রয়েল ইসলামিক ষ্ট্র্যাটেজিক ষ্টাডিজ সেন্টার
দ্যা রয়েল ইসলামিক ষ্ট্র্যাটেজিক ষ্টাডিজ সেন্টার হল মূলত দ্যা রয়েল আল আল-বাইত ইনষ্টিটিউট ফর ইসলামিক থট প্রতিষ্ঠানের সাথে সংশ্লিষ্ট একটি গবেষণা কেন্দ্র।
খলিফা বিন জায়েদ আল নাহিয়ান
খলিফা বিন জায়েদ আল নাহিয়ান বা খলিফা বিন জায়েদ বিন সুলতান আল নাহিয়ান (Arabic: خليفة بن زايد بن سلطان آل نهيان‎) Khalifa bin Zayed Al Nahyan; (জন্ম ২৫ জানুয়ারি ১৯৪৮) হলেন একাধারে সংযুক্ত আরব আমিরাতের রাষ্ট্র প্রধান বা বাদশাহ, আবুধাবীর আমীর এবং রাষ্ট্রিয় ইউনিয়ন ডিফেন্স ফোর্সের প্রধান। একজন প্রখ্যাত দানবীর খলিফা বিন জায়েদ বিন সোলতান আল নাহিয়ান নিজের সম্পদ হতে দুঃস্থ্যদের সহায়তায় এ পর্যন্ত ৪৬০ মিলিয়ন মার্কিন ডলারেরও অধিক ব্যয় করেছেন।
তিনি দুবাইয়ের আমীর পদে আসীন হন ২০০৪ সালে। অতপর, তার পিতা জায়েদ বিন সোলতান আল নাহিয়ানের মৃত্যু হলে তিনি এ সংযুক্ত রাষ্ট্রের প্রধান হিসাবে দায়িত্বভার গ্রহণ করেন। ইতিপূর্বে যুবরাজ থাকাকালে তার পিতা অসুস্থ্যতার কারনে ১৯৯০ সালের শেষ দিক হতেও তিনি রাষ্ট্রপ্রধানের ন্যায় দায়িত্ব পালন করেন। তিনি আবুধাবী ইনভেষ্টমেন্ট অথরিটিরও চেয়ারম্যান হিসাবে দায়িত্বের নিয়োজিত রয়েছেন যা ৬০০ বিলিয়ন মার্কিন ডলার বা ততোধিক সমূল্যের সম্পদের ব্যবস্থাপনা করে থাকে। ধারণা করা হয় যে, অত্র আল নাহিয়ান পরিবারের মোট সম্পদের পরিমাণ প্রায় ১৫০ মার্কিন ডলার।
সায়েমা বিনতে সোহাইল আল মাযরুয়ী
শায়েখা সায়েমা বিনতে সোহাইল আল মাযরুয়ী () হলেন সংযুক্ত আরব আমিরাতের বর্তমান প্রেসিডেন্ট, আবুধাবীর আমীর খলিফা বিন জায়েদ আল নাহিয়ানের প্রথমা স্ত্রী।
তিনি নিম্নোক্ত সন্তানদের জননী: